ดูแลตัวเองเมื่อมีอาการเสียงดังในหู รักษาอาการเสียงดังในหู
อาหารเสริมที่มี Gingko biloba หรือแปะก๊วย มีขายตามร้านขายยาทั่วไป ว่ากันว่าใช้รักษาอาการเสียงดังในหูได้ แต่ยังไม่มีการรับรองทางวิทยาศาสตร์ว่าจะได้ผลมากน้อยแค่ไหน  วิธีอื่นที่มีคนลองใช้ก็คือวิตามินบี ซิงค์ การสะกดจิต ไปจนถึงการฝังเข็ม ซึ่งก็ล้วนแล้วแต่น่าจะได้ผลไม่มาก น้อยกว่าการกินอาหารเสริมแปะก๊วยซะอีก เพราะเครียดมากๆ อาการจะยิ่งหนัก พยายามดูแลรักษาตัวเองไป เพราะเสียงดังในหูไม่ใช่โรคร้ายแรง ถึงคุณจะเป็นชนิดที่รักษาไม่ได้แต่พอเวลาผ่านไปก็จะดีขึ้นเอง ให้ลดเครียดมาคิดหาวิธีอยู่กับอาการนี้ให้เข้าใจและสบายใจจะดีกว่า  มีคนถึง 15% เลยทีเดียวที่มีอาการเสียงดังในหูไม่ว่าจะแบบหนักหรือเบาก็ตาม ถือเป็นโรคที่พบบ่อยแต่ไม่ได้อันตรายกับร่างกายจนน่าเป็นห่วง ถึงจะรักษาให้หายขาดไม่ได้ แต่ก็มียาที่กินแล้วบรรเทาอาการข้างเคียง ที่เห็นผลชัดเจนก็คือยาต้านเศร้า เช่น Xanax ที่จะทำให้คุณหลับง่ายขึ้น และ Lidocaine ที่ช่วยกดอาการข้างเคียง   แต่ขอให้อาการหนักจริงๆ ค่อยกินยาต้านเศร้า เพราะอาจทำให้คุณปากแห้ง มองเห็นภาพเบลอ ท้องผูก และหัวใจผิดปกติได้ Xanax ต้องใช้อย่างระวัง เพราะทำให้เกิดอาการเสพติดได้ เสียงภายนอกมักใช้กลบเสียงดังวี๊ดๆ วิ้งๆ ในหูได้ดี เดี๋ยวนี้ใน Youtube ก็มีคลิปเสียง white noise อย่างเสียงธรรมชาติให้ได้เลือกฟังกัน แต่ถ้าไม่สะดวก จะใช้เสียงของเครื่องใช้ต่างๆ ในบ้านแทนก็ได้ เช่น วิทยุ พัดลม หรือเสียงแอร์  เสียงคลอเบาๆ จังหวะสม่ำเสมอจะช่วยให้คุณนอนหลับสนิทและสบายได้เป็นอย่างดี เดี๋ยวนี้มีอุปกรณ์ทางการแพทย์หลายอย่างที่ใช้รักษาบรรเทาอาการเสียงดังในหู จากหลักเดียวกับการใช้เสียง white noise เช่น เป็นเหมือนเครื่องช่วยฟัง อีกวิธีใหม่ล่าสุดคือ acoustic therapy หรือการบำบัดด้วยเสียงตามแต่ละเคส ลองปรึกษาคุณหมอดูว่าควรรักษาวิธีไหนตามอาการและงบประมาณของคุณ   เครื่องช่วยฟังบรรเทาอาการเสียงดังในหูได้โดยปรับเสียงภายนอกให้ดังขึ้น ส่วนประสาทหูเทียม (cochlear implants) ก็ช่วยได้มากถึง 92% เลยทีเดียว   ปรึกษาคุณหมอเรื่อง neuromonics หรือวิธีใหม่ที่ใช้ acoustic therapy รักษาควบคู่ไปกับจิตบำบัด ถือว่ายังเป็นวิธีที่ใหม่มาก ยังต้องทดลองกันต่อไป แต่ก็ถือว่าเป็นวิธีที่น่าสนใจ ถ้าเสียงยังคงดังในหู ถึงใช้วิธีกลบเสียงก็ไม่ได้ผล ให้ลอง Tinnitus Retraining Therapy (TRT) หรือการบำบัดให้คุณสามารถปรับตัว ใช้ชีวิตอยู่กับอาการเสียงดังในหูได้ วิธี TRT ไม่ใช่การพยายามกำจัดเสียงดังในหู แต่เป็นการบำบัดในระยะยาว ร่วมกับการบำบัดด้วยเสียง เพื่อให้คุณสามารถใช้ชีวิตโดยมีเสียงดังในหูได้ ถ้าเป็น masking หรือการกลบเสียงจะเห็นผลที่สุดภายใน 6 เดือนแรก แต่ TRT จะเห็นผลดีสำหรับคนที่มีอาการเรื้อรังเป็นปีขึ้นไป ทำใจดีๆ เพราะถ้าเครียดจะทำให้อาการยิ่งแย่ ให้คุณหันไปพักผ่อนนอนหลับให้มากๆ และหมั่นออกกำลังกายแทน อะไรที่ทำให้อาการยิ่งแย่ก็ลด ละ เลิก อย่าดื่มแอลกอฮอล์ คาเฟอีนให้มาก รวมถึงงดบุหรี่ด้วย สุดท้ายคือระวังเสียงดังๆ ที่จะทำให้อาการคุณรุนแรงขึ้นแน่นอน อาการนี้มักทำให้คุณเครียดจนบางทีก็ซึมเศร้า ถึงจะป่วยกาย แต่อย่างน้อยก็ขอให้สบายใจด้วยจิตบำบัด จะบำบัดกับผู้เชี่ยวชาญตามลำพังหรือเข้าร่วมกลุ่มบำบัดของคนที่มีอาการเดียวกันก็ได้ โดยเลือกที่ควบคุมดูแลโดยนักจิตบำบัดผู้เชี่ยวชาญ บางทีอาการเสียงดังในหูก็เกิดได้ถ้าขี้หูคุณสะสมหมักหมม ลองล้างทำความสะอาดหูดูจะช่วยบรรเทาอาการได้ รีบไปหาหมอเลยเพราะคุณหมอจะได้ตรวจวินิจฉัยและช่วยล้างทำความสะอาดให้อย่างถูกวิธี  เดี๋ยวนี้หมอเขาแนะนำว่าอย่าใช้คอตตอนบัดแคะขี้หูเลย แค่ล้างน้ำก็พอแล้ว แต่ถ้าใครมีขี้หูเยอะจริงๆ จนเกิดอาการเสียงดังในหู ก็ไปหาหมอให้ช่วยทำความสะอาดจะดีกว่า Somatic Tinnitus เป็นอาการเสียงดังในหูเพราะหัวกระทบกระเทือน โดยเสียงที่ได้ยินจะค่อนข้างดัง อาจเป็นนานตลอดทั้งวันจนยากจะมีสมาธิจดจ่ออยู่กับอะไร และจำอะไรไม่ค่อยได้ อาการเสียงดังในหูชนิดนี้อาจรักษาได้ด้วยการผ่าตัดจัดขากรรไกรใหม่ ถ้าเสียงดังในหูเต้นตุบๆ เป็นจังหวะเดียวกับหัวใจ แสดงว่าเป็นที่โรคหลอดเลือด คุณหมออาจรักษาโดยจ่ายยาให้ แต่ในบางเคสก็ต้องถึงขั้นผ่าตัด  Pulsatile Tinnitus (ที่อธิบายไปข้างบน) อาจเป็นสัญญาณเตือนว่าคุณกำลังมีโรคร้ายแรงอย่างความดันสูง ภาวะหลอดเลือดแดงแข็ง เนื้องอกของหลอดเลือด (vascular tumor) หรือหลอดเลือดโป่งพอง (aneurysm) ให้รีบไปหาหมอด่วนถ้าได้ยินเสียงดังตุบๆ อยู่ในหู รายชื่อยาที่อาจทำให้คุณมีอาการเสียงดังในหูนั้นยาวเป็นหางว่าว เช่น แอสไพริน ไอบูโพรเฟน Aleve ยาความดัน ยาโรคหัวใจ ยาต้านเศร้า (antidepressants) ไปจนถึงยารักษามะเร็ง ลองปรึกษาคุณหมอดูว่ายาที่คุณใช้อยู่เป็นตัวการของเสียงดังในหูหรือเปล่า และถ้าใช่ ก็ให้คุณหมอแนะนำต่อไปว่าควรเปลี่ยนไปใช้ยาตัวไหนดี เสียงดังในหูมักเกิดจากเซลล์ขน (hair cells) เล็กจิ๋วในหูนั้นเกิดความเสียหายเพราะอายุที่เยอะขึ้นหรือฟังเสียงดังบ่อยๆ เช่น คนที่ต้องทำงานอยู่กับเครื่องจักร หรือคนที่ฟังเพลงดังๆ บางทีถึงจะแค่เปรี้ยงเดียวแต่ถ้าเสียงดังมากก็ทำเอาคุณหูดับชั่วคราวหรือหูหนวกถาวรได้แล้ว   สาเหตุอื่นๆ ที่ทำให้คุณบกพร่องทางการได้ยินก็เช่น การใช้ยาบางตัว กระดูกในหูชั้นกลางแข็งตัว เนื้องอกในระบบการได้ยิน โรคหลอดเลือด ความผิดปกติทางระบบประสาท กระทั่งมาจากพันธุกรรม ความรุนแรงของอาการจะแตกต่างกันไป โดยมีข้อมูลที่ชี้ว่ามีผู้ป่วยถึง 25% ที่อาการรุนแรงขึ้นตามลำดับ ถ้าเป็นขั้นเรื้อรังก็อาจไม่หายขาด แต่ก็พอมีวิธีดูแลตัวเองได้ อาการเสียงดังในหูของคุณอาจไม่หนักมาก เดี๋ยวก็หาย ถ้าเป็นแบบนั้นก็ไม่จำเป็นต้องหาหมอ แต่ถ้าอยู่ๆ ก็เป็นแถมอาการหนัก เป็นนานทั้งอาทิตย์ หรือเริ่มกระทบต่อการใช้ชีวิตประจำวัน แบบนี้ก็ต้องรีบไปหาหมอ รวมถึงในกรณีที่มีอาการข้างเคียงอย่างเหนื่อยอ่อน ไม่ค่อยมีสมาธิจดจ่อ ซึมเศร้า วิตกกังวล หรือจำอะไรไม่ค่อยได้   เตรียมตอบคำถามคุณหมอ ว่าเริ่มเป็นเมื่อไหร่ ได้ยินเสียงแบบไหน เป็นโรคอะไรอยู่บ้าง รวมถึงชื่อยาทุกชนิดที่คุณใช้อยู่ จากนั้นคุณหมอจะตรวจร่างกายและวินิจฉัยเพิ่มเติมจากประวัติการเจ็บป่วยของคุณ รวมถึงทดสอบการฟังด้วย นอกจากนั้นก็อาจพิจารณาทำ CT scan หรือ MRI หูเพื่อตรวจทางพยาธิวิทยา (pathology) ต่อไป นอกจากการตรวจวินิจฉัยโดยตรงแล้ว ก็ต้องมีการพิจารณาโรคเบื้องหลังหรือโรคประจำตัวของคุณร่วมด้วย เช่น โรคซึมเศร้า หรือนอนไม่หลับ (insomnia) แล้วจึงวางแผนการรักษาต่อไปด้วยวิธีการอย่างการฝึกรับมือกับอาการเสียงดังในหู (Tinnitus retraining therapy) ใช้เสียงอื่นกลบ (masking) ฝึกตระหนักรู้แบบ biofeedback และเทคนิคการคลายเครียดต่างๆ เป็นต้น
ลองรักษาด้วยวิธีทางเลือก. อย่าเครียด. กินยากดอาการข้างเคียง. เปิดเสียง white noise. ใช้เครื่องกลบเสียง. ปรึกษาคุณหมอเรื่อง Tinnitus Retraining Therapy. ปรับเปลี่ยนการใช้ชีวิต. ปรึกษานักจิตบำบัด. ขี้หูเยอะไปหรือเปล่า. เช็คให้ดีว่าเป็นเพราะหัวบาดเจ็บหรือเปล่า. ให้คุณหมอตรวจว่าคุณเป็นโรคเกี่ยวกับหลอดเลือด (vascular condition) หรือเปล่า. พิจารณาเปลี่ยนยาที่ใช้. ปรึกษาคุณหมอเรื่องความผิดปกติทางการได้ยิน. ปรึกษาคุณหมอเรื่องรักษาเพิ่มเติม.
https://www.wikihow.com/Cope-with-Tinnitus https://www.wikihow.com/Cope-with-Tinnitus
Living with Tinnitus Treating Tinnitus